Pornografiavhengighet

Pornografiavhengighet, eller pornoavhengighet, er overdreven bruk av pornografi slik at det forstyrrer dagliglivet. Det finnes i dag ingen diagnose på pornografiavhengighet hverken i amerikanske DSM- eller i det internasjonale ICD-systemet. Pornografiavhengighet har blitt mer vanlig etter fremveksten at høyhastighetsinternett,Psycology Today: «The Sky Is Not Falling» og både kvinner og menn rammes, men flest menn.klikk.no: «Flere må behandles for nettporno-misbruk»  Avhengigheten fører ofte i mer eller mindre grad til erektil dysfunksjon utenfor pornografibruk,Psycology Today: «Porn-Induced Sexual Dysfunction: A Growing Problem» selv hos tenåringsgutter og menn i 20-årene, i tillegg til en generell minsket interesse for normalt attraktive kvinner utenfor pornografien samt nedstemthet og generelt lite energi.

Pornografibruken gir brukeren en toleranse, slik at man etterhvert får et behov for å gå over til hardere og mer fetisj-basert pornografi for å tilfredsstilles, ofte pornografi som brukeren egentlig ikke er komfortabel med. For eksempel hender det at menn blir avhengige av porno med homofili, selv om de er heterofile.Psycology Today: ‘Straight Men, Gay Porn’ and Other Brain Map Mysteries Tenningsmønstrene til brukeren kan imidlertid stort sett gå tilbake til det normale dersom den avhengige klarer å holde seg unna pornografi.

Når brukeren forsøker å avvenne seg, pleier den første uken å være vanskeligst, men det blir lettere å være uten pornografi etterhvert. Yourbrainonporn foreslår at de fleste menn vil bruke 8-12 uker (ca. 60-80 dager) uten porno, orgasme, masturbasjon eller fantasier (POMF) for å avvenne seg.Your Brain On Porn: «How long will it take to recover from Porn-Induced Sexual Dysfunction?» Noen bruker mindre tid og noen bruker lengre tid. Fysisk kontakt eller sex med en kjæreste kan likevel være bra for avvenningen,Your Brain On Porn: Rebooting with a partner ettersom sex med en annen person uten ekstern stimuli har en helt annen effekt på hjernen enn pornografi og kan gi en nærhet brukeren ofte savner. Når brukeren er avvendt vil de gamle tankemønstrene likevel alltid ligge der, og dersom misbrukeren ønsker et normalt liv må den derfor for alltid være bevisst på å ikke gi etter for pornografi igjen. Det er vanlig å mislykkes med å slutte et par ganger (kalt «relapse») før man får det til.

 Se også 
Nevroplastisitet
Coolidge-effekten
Refraktærperiode

 Referanser 

 Eksterne lenker 
 Yourbrainonporn.com - Stort nettsted dedikert til forskning, opplysning og hjelp til å slutte med pornografi.
 Reuniting.info  - Stort internettforum hvor brukerne kan dele erfaringer og få hjelp med å slutte å se på pornografi.

Kategori:Avhengighet